Nekā personīga

"Nekā personīga" ir 2007. gada 21. oktobrī izveidots iknedēļas izmeklējošās žurnālistikas žanra raidījums. Raidījumu katru svētdienu pulksten 19.40 pārraida kanālā TV3. "Nekā personīga" vada producentu grupa RedDotMedia, bet producente ir Arta Ģiga.Reddotmedia.lv  - Raidījums "Nekā personīga"

 Vēsture 
Raidījums izveidots 2007. gada 21. oktobrī kanāla TV3 paspārnē. Pirmajā sezonā raidījuma veidošanā un vadīšanā piedalījās un iesaistījās Baiba Strautmane un Jānis Krēvics. Agrāk raidījumu rādīja pulksten 19.50,«Nekā personīga». Strautmane un Krēvics. Apollo.lv. 2007. gada 10. oktobrī. Skatīts: 2016. gada 28. decembrī. vēlāk 19:00, bet vasarā to rāda pulksten 20.00 (2020. gadā, kad raidījums bija atvaļinājuma šajā laikā rādija TV3 Ziņas). Pašlaik rāda raidījumu pulksten 19.40 kopš 2023. gada.

2008. gada 15. janvārī žurnāliste Zane Peneze pārtrauca dalību raidījuma "Nekā personīga" veidošanā. Jau tuvākajā laikā žurnāliste atgriezās darbā Latvijas Televīzijas ziņu dienestā.Raidījumu «Nekā personīga» pamet vēl viena žurnāliste. Apollo.lv. 2008. gada 15. janvārī. Skatīts: 2016. gada 28. decembrī. 2008. gada janvāra beigās raidījuma vadītāja Baiba Strautmane pameta raidījumu, jo viņa bija izlēmusi vairāk laika veltīt ģimenei. Viņas vietā raidījumu turpināja vadīt viņas kolēģe Ilze Jaunalksne un Jānis Krēvics.Strautmane vairs nevadīs raidījumu «Nekā personīga». Apollo.lv. 2008. gada 9. janvārī. Skatīts: 2016. gada 28. decembrī.

No 2011. gada augusta raidījuma sākumā Edijs Bošs no TV3 ziņu dienesta sāka vadīt rubriku "Septiņas karstās minūtes" kur viņš  iepazīstina cilvēkus ar nedēļas top notikumiem, kas notika Latvijā un citviet pasaulē. Notikumu kopsavilkums ilgst 5-7 minūtes. Tagad šīs rubrikas nosaukums mainīts uz "TV3 ziņu nedēļas notikumu kopsavilkums" un to vada arī Arnis Krauze, raidījuma cikls bija līdz 2023. gadam.Nekā personīga pievienojas Edijs Bošs!  Reddotmedia.lv. 2011. gada 20. maijā. Skatīts: 2016. gada 28. decembrī.

No 2011. gada septembra līdz 2012. gada septembrim Ilze Jaunalksne bija bērna kopšanas atvaļinājumā. Viņu uz laiku aizvietoja Baltijas Pētnieciskās žurnālistikas centra direktore un žurnāliste Inga Spriņģe kopā ar raidījuma vadītāju Jāni Krēvicu.

No 2017. gada 8. janvāra raidījumam iznāca jauns projekts "Melu teorija". Tajā žurnālisti Jānis Krēvics un Ansis Pūpols stāstīja, kā rodas meli medijos, kā tie izplatās un kāds ir to mērķis. Raidījums pēta, atmasko un skaidro medijos izskanējušos melus un palīdzēja skatītājiem neapjukt informācijas plūsmā. Ansis Pūpols pievērsās ikoniskiem melu stāstiem, piemēram, par virs Ukrainas notriekto Malaizijas lidmašīnu MH17, par krustā sisto puisēnu, biedēšanu ar bēgļiem un citiem. Jānis Krēvics sekoja jaunākajām melu tendencēm un skaidros, kā tās ietekmē vēlēšanas, kā tiek izveidoti melu mediji, kā nezināmas izcelsmes ziņas tiek padarītas par aktuāliem jaunumiem. Katrā raidījumā tiek aplūkotas divas aktuālas tēmas un piedalās kāds attiecīgās nozares eksperts.Nekā personīga jaunajā projektā “Melu teorija” atmaskos melus informatīvajā telpā. Skaties.lv. 2016. gada 21. decembrī. Skatīts: 2016. gada 28. decembrī. 27. oktobrī raidījums svinēja savu 10. gadu jubileju.Nekā personīga 10.sezona . Reddotmedia.lv. 2016. gada 26. septembrī. Skatīts: 2016. gada 28. decembrī.

2020. un 2021. gadā regulāri mainīts raidījuma raidlaiks no 19.00 uz 20.00 un atpakaļ. Kopš 2022. gada raidījuma sākuma laiks ir 19.30, bet sākot 2023./2024. gada sezonu, TV3 Ziņas tika atdalīts, un rezultāta raidījums sākas 19.40.

 Raidījuma komanda 
Raidījuma producente ir Arta Ģiga. Raidījuma vadītāji ir Ilze Jaunalksne un Jānis Krēvics. Raidījumu veido žurnālisti Ilze Jaunalksne, Jānis Krēvics, Guna Gleizde un Juris Jurāns. Raidījuma operatori ir Uldis Ķikāns, Juris Aperāns, Emīls Desjatņikovs. Raidījuma režisore ir Arta Ģiga.Reddotmedia.lv  - Raidījuma "Nekā personīga" komanda

Raidījuma vēsturē no tā aizgājuši vairāki žurnālisti. 2008. gada 15. janvārī raidījumā pārtrauca piedalīties žurnāliste Zane Peneze, 2008. gada janvāra beigās — Baiba Strautmane. No 2011. gada septembra līdz 2012. gada septembrim Ilze Jaunalksne bija bērna kopšanas atvaļinājumā, viņu aizvietoja Inga Spriņģe. Raidījumu pametuši arī žurnālisti Odita Krenberga un Sandijs Semjonovs. Raidījuma 11. sezonā žurnālistu Ansi Pūpolu nomainīja Delfi.lv nacionālo un biznesa ziņu nodaļas redaktore Guna Gleizde, 2022. gadā Andrejs Vasks pameta, lai pievienotos Latvijas Radio.

 Raidījuma dokumentālās filmas 
Raidījuma komanda regulāri veido arī televīzijas formāta dokumentālās filmas, piemēram, Sandija Semjonova veidota "Ielu revolūcija", kas vēstīja par 2011. gada Ēģiptes nemieriem, vai Oditas Krenbergas 2009. gadā uzņemto "Bēgšana no Kubas", kas vēstīja par latviešu ģimenes centieniem pamest Kubu.

2014. gada augusta beigās bija tapušas divas dokumentālās filmas: Oditas Krenbergas filma "Lieta slēgta, vainīgo nav. Pašnāvības Latvijas cietumos" par izmeklēšanas gaitu Latvijas cietumos un Ilzes Jaunalksnes un Jāņa Krēvica "Čekas ēna", kurā tika analizēts Valsts drošības komitejas atstātais mantojums, kurā slēpjas ne tikai dokumentu kaudzes.“Nekā personīga” piedāvā divas jaunas dokumentālās filmas. Skaties.lv. 2014. gada 11. augustā. Skatīts: 2016. gada 28. decembrī.

2015. gadā aprīlī publicēta filmu sērija "Pilsētas leģendas", kas izgaismo dažādus ar neatkarības atjaunošanas laiku saistītus notikumus.

2016. gada septembrī tapa trīs dokumentālās filmas: Jāņa Krēvica filma "Gulbju ezers" par 1991. gada augusta puča notikumiem, Ilzes Jaunalksnes "Atmodas dažādās sejas", kas veltīta atmodas aktīvistiem un organizācijām un Jāņa Krēvica dokumentālā filma "Gorbunovs — pārmaiņu vīrs".Nekā personīga 10. sezonu sagaida ar jaunām dokumentālām filmām. Skaties.lv. 2016. gada 2. augustā. Skatīts: 2016. gada 28. decembrī.

Kopš 2022. gada vasaras mēnešos skatāms raidījumu cikls "Nekā personīga. Faili", kas meklē kopsakarības un cēloņus notikumiem Latvijas sociālpolitikā, ekonomikā, balstoties uz raidījuma visu sezonu garumā veidotajiem sižetiem un krātajiem arhīva materiāliem.

 Atsauces 

 Ārējās saites 
 Raidījuma mājaslapa

Kategorija:TV3 raidījumi